《漳南丘陇图为莆田周梁石赋》
明代·张弼

累累荒冢对孤岑，回首漳南抱痛深。草露松风千里梦，秋霜春痛百年心。

谁为马鬣封新土，空有鹃声恋故林。试向咸阳原上望，汉家陵墓亦消沉。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。